Last Updated on Friday, 07 January 2011 12:29	Written by Gideon van Zyl	Wednesday, 05 January 2011 14:46
Oudtshoorn was spesiaal. Ons was net twee dae daar, maar ek is nou eenmaal iemand sensories . As fotograaf en as kunstenaar werk ek met my sintuie. Wanneer ek 'n plek sien, sien ek die foto wat hy gaan maak. Ek visualiseer hoe dit op 'n foto gaan lyk en ek sien in my geestesoog hoe ek dit wil verwerk, maar ek probeer ook die atmosfeer vasvang. Wanneer ek 'n foto maak probeer ek die kern van die plek weergee, en dit is soort van moeilik om die ander 4 sintuie weer te gee, so wat ek probeer doen is om die visuele te versterk as 'n vorm van kompensasie. Wanneer mens iets sien wat visueel sterk is, of met baie bietjie hulp visueel sterk het om mee te begin, maak dit my werk makliker. Lang storie – ek hou van 'n plek wat visueel sterk is, omdat ek dan die verhaal makliker kan vertel. Oudtshoorn en die pad na Montagu is so.
Read more: Reisdagboek - Deel 2
Last Updated on Tuesday, 04 January 2011 14:17	Written by Gideon van Zyl	Tuesday, 04 January 2011 12:28
Vakansies is soos vakansies doen, en na 'n baie besige 2010 het ek dit aan myself en my familie geskuld om tyd uit te vat. Ons het gery en gekuier en gery en gekuier en nogmaals... ok – ek het dit klaar gesê ;).
Read more: Reisdagboek deel 1
Last Updated on Tuesday, 05 October 2010 11:20	Written by Gideon van Zyl	Tuesday, 05 October 2010 10:30
Net so gaan daar nog 'n maand verby en ons is by Oktober.
September was interessant uit verskillende oogpunte gesien. Die Media Tribunaal maak groot opspraak en die media is natuurlik in rep en roer omdat hulle 'n bedreiging sien hierin. Baie mense - ook bekendes - dink dat dit tyd is om die media se monde te snoer, maar hulle besef een ding nie - as die media gesnoer word, word elkeen van ons se stem net 'n bietjie stiller. Strenger wetgewing met betrekking tot vryheid van uitdrukking deur die Internet is ook al op die kaarte so miskien moet ek begin om versigtiger te wees wat ek op hierdie blog se (loer versigtig om my rond).
September was eintlik redelik stillerig vir Murg, maar vir my wqas dit wel besig. Dit was die einde van die kwartaal by my dagjoppie (een van die redes waarom ek nie so gereeld kan blog nie is dat ek brood op die plank moet hou), maar dit was 'n goeie kwartaal. Hoewel die groot deurbraak eers op Donderdag die 30e plaasgevind het en ons daai aand 11-uur eers die ding kon boek. Darem 'n koel miljoen. Dollar. Wens dit was myne, maar nouja...
Read more: September - Media Tribunaal, Fotografie en Afskeid
Last Updated on Monday, 30 August 2010 22:56	Written by Gideon van Zyl	Monday, 30 August 2010 21:59
Ek het die afgelope paar weke die voorreg gehad om twee verskillende vertonings te kyk en te fotografeer. Ek het David's Confession en Afri Frans gesien by Emperor's se Marcellus Teater. Dit was eerste was rock opera op sy mees intense en die tweede was mooi, strelend met twee uitsonderlike sangeresse wat die spel tussen Afrikaans en Frans weergegee het.
Read more: 'n Verhaal van twee vertonings
Last Updated on Wednesday, 28 July 2010 12:18	Written by Gideon van Zyl	Tuesday, 27 July 2010 22:21
Ek was nou vir twee weke weg, maar is terug van weggewees. Dit was chaoties en ek het eers 'n week in Engeland spandeer en toe 'n week in Duitsland. Ek het soos gewoonlik met sulke trips, vreeslik baie kiekies geneem, maar in die proses het my eksterne hardeskyf waarop ek my kiekies bere gegroet. Ek weet van backups, maar die hardeskyf is 'n 2 TB hardeskyf, so backup na wat? Ander dinge wat klaarblyklik verlore is, is al die tracks wat ons opgeneem het vir Naak, en dan 'n klomp werksverwante goed wat nie regtig so vreeslik baie interessant sou wees soos se maar 'n mooi studiofoto van Jessica Alba nie, maar nouja – dit was ook belangrik.